R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A

privind aprobarea proiectului “Reabilitare și modernizare sitem iluminat public în orașul Deta prin înlocuirea de corpuri de iluminat existente și modernizarea punctelor de aprindere existente” - SMIS 126887, precum și a cheltuielilor aferente acestei investiții.
             Analizând temeiurile juridice, respectiv:

a) art.129 alin. (2) litera d), alin (7) litera k) și n) din O.U.G. nr. 57/2019 privind Codul Administrativ, cu modificările și completările ulterioare;

b) Ghidul solicitantului pentru Programului Operaţional Regional (POR) 2014-2020, POR/2018/3/3.1/C/1/7 REGIUNI, Axa prioritară 3 - Sprijinirea tranziției către o economie cu emisii scăzute de carbon, Prioritatea de investiții 3.1 - sprijinirea eficientei  energetice, a gestionării inteligente a energiei si a utilizării energiei din surse regenerabile în infrastructurile publice, inclusiv in clădirile publice și în sectorul locuințelor, Operațiunea C- Iluminat public, aprobat prin O.M.F.E. nr.27/2018, cu modificările și completările ulterioare;
             Ținând cont de:

a) referatul de aprobare al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator;
b) referatul Compartimentului Dezvoltare socio-economică și petru proiecte din cadru Aparatului de specialitate al Primarului orașului Deta, înregistrat sub nr. 3542/2021 prin care se propune aprobarea proiectului “Reabilitare și modernizare sitem iluminat public în orașul Deta prin înlocuirea de corpuri de iluminat existente și modernizarea punctelor de aprindere existente” - SMIS 126887, precum și a cheltuielilor aferente acestei investiții;
c) avizele Comisiei Economice și Comisie Urbanism ale consiliului local,

               Luând act de:
 - adresa nr. 11806/14.04.2021 a ADR Vest pentru solicitarea de clarificări privind proiectul „Reabilitare și modernizare sitem iluminat public în oraşul Deta prin înlocuirea de corpuri de iluminat  existente şi  modernizarea  punctelor  de aprindere existente”;  
               În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare;

               Consiliul local al orașului Deta adoptă prezenta hotărâre:
            Art.1. Se aprobă proiectul „Reabilitare și modernizare sitem iluminat public în oraşul Deta prin înlocuirea de corpuri de iluminat  existente şi  modernizarea  punctelor  de aprindere existente” în vederea finanțării acestuia în cadrul Programului Operaţional Regional (POR) 2014-2020, POR/2018/3/3.1/C/1/7 REGIUNI, Axa prioritară 3 - Sprijinirea tranziției către o economie cu emisii scăzute de carbon, Prioritatea de investiții 3.1 - sprijinirea eficientei energetice, a gestionării inteligente a energiei si a utilizării energiei din surse regenerabile în infrastructurile publice, inclusiv in clădirile publice și în sectorul locuințelor, Operațiunea C- Iluminat public.
             Art.2. Se aprobă cheltuielile aferente proiectului, în valoare de 3.371.552,00 lei, din care contribuția proprie de 2% din cheltuielile eligibile ale proiectului, aferente Orașului Deta, este în valoare de 67.374,04 lei, valoarea cheltuielilor neeligibile fiind de 2.850,00 lei, iar valoarea nerambursabilă este de 3.301.327,96 lei. Sumele includ TVA.
             Art.3. Sumele reprezentând cheltuieli conexe ce pot apărea pe durata implementării proiectului ,,Reabilitare  și modernizare sistem iluminat public în oraşul Deta prin înlocuirea de  corpuri de iluminat  existente și  modernizarea punctelor de aprindere existente”, pentru implementarea proiectului în condiții optime, se vor asigura din bugetul local.

             Art.4. Se vor asigura toate resursele financiare necesare implementării proiectului în condițiile rambursării/decontării ulterioare a cheltuielilor din instrumente structurale.
             Art.5. Se împuternicește Primarul orașului Deta sau persoana însărcinată de drept cu îndeplinirea atribuțiilor primarului, în condițiile art. 163 din O.U.G. nr. 57/2019 privind Codul Administrativ, cu modificările și completările ulterioare, după caz, să semneze toate actele necesare și contractul de finanțare în numele Consiliului Local al Orașului Deta.

             Art.6. Se abrogă art. 7 al Hotărârii Consiliului local al orașului Deta nr. 135/19.11.2020 privind aprobarea documentației tehnico – economice și a indicatorilor tehnico – economici  aferenți proiectului “Reabilitare și modernizare sitem iluminat public în orașul Deta prin înlocuirea de corpuri de iluminat existente și modernizarea punctelor de aprindere existente” SMIS 126887.

             Art.7. Hotărârile nr. 16/05.02.2021 și 58/09.04.2021 ale Consiliului local al orașului Deta se abrogă.
             Art.8. Prezenta hotărâre se comunică, prin intermediul secretarului general al orașului, în termenul prevăzut de lege:

- Instituţiei Prefectului - Judeţul Timiş;

- Primarului Oraşului Deta;

- Compartimentului Administraţie publică locală, secretariat;

- Compartimentului Dezvoltare economico-socială, prognoze şi analize;

- Serviciului Buget, contabilitate, finanţe, taxe şi impozite; 

- Serviciului Urbanism, amenajarea teritoriului autorizarea executării lucrărilor şi  administrarea patrimoniului. 

